উপরাষ্ট্রপতি ভোটে কি হারার আশঙ্কা করছেন মোদি-শাহ অ্যান্ড কোম্পানি?

ওয়েব ডেস্ক: উপরাষ্ট্রপতি ভোটে (Vice President Election) কি হারার আশঙ্কা করছেন মোদি-শাহ অ্যান্ড কোম্পানি? না হলে ভোটকে কেন্দ্র করে বিজেপির (BJP) কেন এত ছলাকলা? NDA সাংসদদের ভোট নিশ্চিত করতে মরিয়া বিজেপির শীর্ষস্তর। ভোটের আগের রাতে NDA সাংসদদের বিশেষ ভোজের আসরে ডাকলেন মোদি (Narendra Modi)।

উপরাষ্ট্রপতি ভোটে আগামী ৯ সেপ্টেম্বর। সাংসদদের ধরে রাখতে ৮ এবং ৯ তারিখ বিশেষ কৌশল গ্রহণ করেছেন মোদি-শাহ। উপরাষ্ট্রপতি নির্বাচনে NDA সাংসদদের ভোট নিশ্চিত করতে একাধিক কৌশল করছেন মোদি-শাহ। নজিরবিহীনভাবে ৮ – ৯ সেপ্টেম্বর একসঙ্গে ১৮টি সংসদীয় কমিটির বৈঠক ডাকা হয়েছে। এই কৌশলের কারণ, ৯ তারিখ যাতে প্রায় সব NDA সাংসদ-ই দিল্লিতে থাকেন। বিজেপির শীর্ষস্তরের কাছে খবর, নানা ছুতোয় NDA-এর বেশ কিছু সাংসদ ৯ তারিখ গরহাজির থাকতে পারেন। সেকারণেই ১৮টি সংসদীয় কমিটির বৈঠক একসঙ্গে ডাকা হয়েছে

আরও পড়ুন: বোকা বানাতে পারলেই সাফল্য! বিতর্কিত মন্তব্য কেন্দ্রীয় মন্ত্রীর

এখানেই শেষ নয়, আরও নাটক আছে। ৮ সেপ্টেম্বর NDA সাংসদদের জন্য এলাহি ডিনারের আয়োজন করেছেন প্রধানমন্ত্রী। প্রশ্ন উঠছে, কেন হঠাৎ নৈশভোজ? বিজেপি-র এত সব কৌশল দেখেই রাজনৈতিক মহলের নিশ্চিত ধারণা, ৯ তারিখ NDA- এর সাংসদদের একটা অংশ গরহাজির থাকবেন অথবা ক্রস-ভোটিং- এর পথে হাঁটার জন্য প্রস্তুতি নিয়ে ফেলেছেন। সেজন্যই উপরাষ্ট্রপতি নির্বাচনে বিজেপি-নেতৃত্বাধীন NDA-এর সংসদ সদস্যের পূর্ণ অংশগ্রহণ নিশ্চিত করতে মরিয়া হয়েছে মোদি-শাহ অ্যান্ড কোম্পানি।

লোকসভা এবং রাজ্যসভার মোট ৭৮২ জন সদস্য উপরাষ্ট্রপতি নির্বাচনে ভোট দেওয়ার যোগ্য। একজন প্রার্থীর জয় নিশ্চিত করার জন্য কমপক্ষে ৩৯২ ভোট প্রয়োজন। NDA-এর পক্ষে ভোট ৪২৫টি ভোট রয়েছে, যা জয়ের জন্য প্রয়োজনীয় ৩৯২-এর থেকে ৩৩ টি বেশি। তা সত্ত্বেও বিজেপি পরাজয়ের আশঙ্কা করছে কেন? এটাই প্রশ্ন।